Diari Oficial de la Generalitat Valenciana


Sumari del DOGV 3180, del 10-02-1998 (1998/659)

Resolució d’adjudicació del contracte de vigilància i seguretat del Museu de Belles Arts de València.
-----------------------------------------------------------------------------------------------------

### Dades del document

Número de DOGV
:   3180

Data del DOGV
:   10-02-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/659


Organisme emissor
:   Conselleria de Cultura, Educació i Ciència

Tipus de document
:   Resolució

Resolució d'adjudicació del contracte de vigilància i seguretat del Museu de Belles Arts de València. [1998/X659]
  
Vista la proposta elevada a aquesta Secretaria General per la mesa de contractació del concurs per a l'adjudicació del contracte de servei de vigilància i seguretat del Museu de Belles Arts de València, així com els altres documents constitutius de l'expedient de contractació, del qual deriven els següents,
  
Fets
  
Primer
  
Que la iniciació de l'expedient de contractació de referència s'acordà per la Resolució d'aquesta Secretaria General, de 23 de juny de 1997.
  
Segon
  
Que per la Resolució d'aquesta Secretaria General de 25 de juny de 1997, es va procedir a l'aprovació de la despesa, així com dels plecs de clàusules administratives particulars i de prescripcions tècniques, i es va disposar l'obertura del procediment d'adjudicació del contracte mitjançant concurs obert i procediment d'urgència.
  
Tercer
  
Que en el DOGV núm. 3.031, de 9 de juliol de 1997, es va publicar el corresponent anunci de licitació del concurs de l'expedient de referència, i el termini per a la presentació d'ofertes econòmiques i de la resta de documentació exigida acabava el 22 de juliol de 1997.
  
Quart
  
Que, finalitzat el termini per a la presentació de sol·licituds, van ser rebudes dins del termini les presentades per les següents empreses licitadores: Protección y Custodia, SA; Seguridad Ibérica, SA; Levantina de Seguridad, SA; Securitas, SA; Provinen Seguridad, SA; Protección y Seguridad Técnica, SA; i Prosesa, SA.
  
Cinquè
  
Que, nomenada i constituïda la corresponent mesa de contractació, aquesta es va reunir els dies 23 de juliol, 28 de juliol, 3 de setembre i 17 de novembre de 1997, als efectes d'examinar tota la documentació econòmica i administrativa presentada per les empreses licitadores, i examinar la procedència de l'admissió de les proposicions, així com la seua valoració i baremació.
  
Sisè
  
Que l'esmentada mesa de contractació, després de l'admissió de totes les ofertes presentades, va procedir a valorar-les, de conformitat amb els criteris ressenyats en el quadre de característiques tècniques del plec de clàusules administratives particulars que regeix el concurs, i elevà a aquesta Secretaria General la proposta de contractació en favor de l'empresa Provinen Seguridad, SA, perquè la seua oferta havia obtingut la major puntuació. La valoració de les ofertes va oferir els següents resultats:
  
Provinen Seguridad, SA, 62.3 punts
  
Protección y Custodia, SA, 58.59 punts
  
Seguridad Ibérica, SA, 49.89 punts
  
Prosesa, SA, 49.56 punts
  
Securitas, SA, 33.05 punts
  
Levantina de Seguridad, SA, 16.78 punts
  
Protección y Seguridad Técnica, SA, 16.5 punts
  
Setè
  
Que cap de les empreses licitadores ha retirat formalment la seua oferta, malgrat el termini transcorregut des de l'obertura de les proposicions.
  
Atesos els fets que antecedeixen, resulten d'aplicació els següents
  
Fonaments de dret
  
I. Els articles 74, 75 i 209 de la Llei 13/1995, de 18 de maig, de Contractes de les Administracions Públiques, en relació amb el punt 5 del plec de clàusules administratives particulars que regeixen aquest concurs, pel que fa al procediment i la forma d'adjudicació.
  
II. Els articles 82, 87, 89, i la resta dels concordants i complementaris de la Llei 13/1995, de 18 de maig, de Contractes de les Administracions Públiques, quant als criteris d'adjudicació i l'adjudicació mateix dels contractes.
  
III. Els articles 72 i 90 de la Llei 13/1995, de 18 de maig, de Contractes de les Administracions Públiques, pel que fa als terminis de tramitació i adjudicació.
  
IV. Els plecs de clàusules administratives particulars, amb el seu corresponent quadre de característiques tècniques i de prescripcions tècniques que regeixen en aquesta contractació.
  
En virtut d'això, i en ús de les facultats atorgades en l'article 35 de la Llei 5/1983, de 30 de desembre, del Govern Valencià, així com en l'Ordre de 22 de novembre de 1996 (DOGV 2.881, de 02'12'96) de la Conselleria de Cultura Educació i Ciència, de delegació de determinades atribucions al secretari general i als directors generals i territorial del departament, aquesta Secretaria General, ha resolt:
  
Primer
  
Adjudicar la contractació del servei de vigilància i seguretat del Museu de Belles Arts de València a l'empresa Provinen Seguridad, SA, per un import de cinquanta-tres milions dues-centes trenta-vuit mil quatre-centes noranta pessetes (27.241.383), IVA i la resta d'impostos inclosos, d'acord amb les següents anualitats:
  
1997: 4.574.531 PTA, a càrrec de l'aplicació pressupostària 45.56.754.62.127.63 de l'estat de despeses del pressupost vigent de la Generalitat Valenciana (programa Museus i Belles Arts).
  
1998: 07.867.227 PTA, a càrrec de l'aplicació pressupostària 20.49.124.81.645.67 de l'estat de despeses del pressupost de la Generalitat Valenciana (programa Museus i Belles Arts) de l'exercici de 1998, per la qual cosa l'adjudicació d'aquesta anualitat quedarà condicionada a la consignació de crèdit adequat i suficient.
  
Segon
  
Requerir a l'empresa adjudicatària la formalització subsegüent del contracte administratiu, amb el dipòsit previ de la fiança definitiva equivalent al 4% del pressupost de licitació (86.655.583 PTA.), aprovat per l'administració, per un import de 2.400.118 PTA.
  
Tercer
  
Acceptar les millores sense cost per a l'administració oferides per l'adjudicatària.
  
Quart
  
Que es notifique aquesta resolució als interessats advertint-los que esgota la via administrativa i que hi podran interposar, després de la comunicació preceptiva a la Secretaria General de la Conselleria de Cultura, Educació i Ciència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la recepció de la notificació, de conformitat amb allò establit en l'article 110.3 de la Llei 30/1992 de Règim Jurídic de les Administracions Públiques i del Procediment Administratiu Comú, i en els articles 58.1 i 57.2.F de la Llei de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.